open-index/open-wikipedia-markdown huggingface dataset:
Mæle

**Mæle** (av norrønt *mælir*) er en gammel hulmål for tørrvarer og smør som har blitt brukt i Skandinavia, herunder også i Norge. Som kornmål var en mæle ofte lik en skjeppe, men ikke alle steder. Den har variert (mye) fra både sted til sted og gjennom tiden. I verdi utgjorde en mæle korn 9 merker smør og ble som enhet gjerne kalt en *mælingslag*.

I Nordhordland, Sunnfjord og på Sunnmøre utgjorde en mæle ca. 40,5 liter, mens en såkalt «løsk mæle» (lomsk mæle) utgjorde ca. 97,2 liter i Vågå/Lom distriktet i Gudbrandsdal. Lenger nord i Gudbrandsdalen og i deler av Trøndelag utgjorde en mæle 1/6 såld eller tilsvarende 32,4 liter. I Båhuslen (som da tilhørte Norge) var imidlertid en mæle lik 1/2 såld eller tilsvarende ca. 72,9 liter. I en del av Telemark (Grenland/Bamble/Hjartdal/Seljord/Lårdal/Kviteseid/Nissedal) tilsvarte en mæle 1/6 tønne, og i en annen del (Mo/Vinje/Rauland/Tinn/Setesdal, samt Lista len) 1/4 tønne. Ifølge landsloven var imidlertid en mæle definert som 1/6 såld eller tilsvarende ca. 16,2 liter. 

## Mæling
**Mæling** (av norrønt *mælingr*) er et gammelt norsk flatemål som opprinnelig tilsvarte 50 x 50 alen eller 2&nbsp;500 kvadratalen. Dette målet har imidlertid variert kraftig rundt om på bygdene. Ifølge C. Sommerfelt kunne en mæling også tilsvare 9&nbsp;604, 12&nbsp;544, 13&nbsp;824 eller 15&nbsp;680 kvadratalen. Altså tilsvarende et areal på mellom 1&nbsp;382,5 og 8&nbsp;671&nbsp;m² målt med gamle alen (55,3 cm). Det mest vanlig er å regne en mæling som tilsvarende 6-8 dekar i tiden før 1875, da det nye målesystemet ble innført i Norge.

## Referanser
Kvadratfavn

En **kvadratfavn** er et gammelt norsk flatemål som tilsvarer omtrent 3,5&nbsp;m².

## Forskjellige verdier av kvadratfavn

## Se også
* Favn
Kvadratalen

En **kvadratalen** er et gammelt flatemål, og som det framgår av navnet består det av et kvadrat på 1 x 1 alen. Ettersom størrelsen på en alen har variert etter hvor og når den ble brukt har også en kvadratalen variert i størrelse. I norsk sammenheng tilsvarer en kvadratalen som regel omtrent 0,4&nbsp;m².

## Forskjellige verdier av kvadratalen
Rulleskøyter

**Rulleskøyter** er skøyter med hjul laget for bart underlag og motstykket til skøyter med blad av jern til gåing på is. 

Rulleskøyter fins i tre hovedformer. Den ene er *quad skates*, med fire hjul fordelt på to par foran og bak. Den andre typen er *inline skates*, som har tre til fem hjul, vanligst 4, i en rekke, og dermed mer tilpasset samme gangmåte og teknikker som isskøyter. Den tredje er *aggressive inline*, med små hjul og stiv og solid sko som benyttes til fristil, hopp og triksing i rampe eller andre egnede steder.

Det finnes også en variant mellom vanlig inline og aggressive kalt «Freeskates». Disse er populære blant de som vil ha en skøyte som tåler hopp og triks og samtidig lett å manøvrere. «FreeSkates» passer godt for inline hockey, rollersoccer og freestyle skating.

## Deler
En standard rulleskøyte består av «booten», eller skoen, en «frame» som holder hjulene på plass, hjul og kulelagre som får de til og gå rundt, så har man en soulplate/frame på aggressive skøyter som gjør at man har et underlag til å gjøre forskjellige triks på. 

## Historie
Rulleskøyter ble inrodusert i 1740-årene, men det var først den belgiske oppfinneren Jean-Joseph Merlin som utformet skøyter med flere små hjul på rekke etter hverandre i 1760-1780. Quadskøyter med to par hjul ble konstruert i USA i 1860-årene. Disse var lettere å manøvrere og holde balansen på, og tok nær hele markedet for fritidsskøyter i en rekke år. For sommertrening for vinteridrettsutøvere ble inline-skøytene fortsatt brukt. I USA rundt 1980 kom en moderne inline-skøyter med 3 til 5 langsgående hjul og stødigere sko for ankelstøtte. De fikk navnet rollerblades etter varemerket Rollerblade.
 
## Konkurranser
Det ble begynt konkurranser med rulleskøyter allerede i 1890-årene. I 1924 ble det etablert et internasjonalt rulleskøyteforbund, Fédération Internationale de Roller Sports (FIRS). 

Siden 1936 er det arrangert egne verdensmesterskap med rulleskøyter, VM i hurtigløp, kunstløp og rulleskøytehockey. Rulleskøytehockey spilles med 5 spillere per lag på en 60 × 30 meter bane. Rulleskøytehockey var olympisk demonstrasjonsidrett i 1992 og er i Norge organisert i Norges Ishockeyforbund. Hurtigløp går på rundbane med ulike distanser, eller i gater. Denne formen er organisert i Norges Skøyteforbund. 

Konkurranser i **aggressive**, hvor man utfører ulike hopp og akrobatisk triksing foregår gjerne i spesielt utformede parker, med ramper, gelendre og hopp, eventuelt i en halfpipe. Her deles anleggene med rullebrettkjørere og sykler for triksing.

Roller derby, en relativt ny rulleskøytesport, kom til Norge tidlig på 2010-tallet. Det finnes noen få norske klubber, der noen er organisert i Norges Skøyteforbund, som spiller internasjonale kamper.

## Eksterne lenker
* 
* Inline  Om Inline på Norges Skøyteforbunds nettsider.
* Verdt å vite om rulleskøyter  – 24 siders hefte utgitt av Norges Skøyteforbund
* Regler for inline-konkurranser Engelsk, og i Norsk oversettelse – Fastsatt av Federation International de Roller Sports (FIRS) ved dets tekniske komite, Comite International de Course (CIC).
*  Inline Planet – Skating resources & news
Skippund

Et **skippund** er en gammel måleenhet for vekt, særlig innenfor skipslast. 

Enheten tilsvarte 20 lispund, dvs ca. 160 kg i snitt. Skippundet varierte imidlertid mye fra landsdel til landsdel og gjennom tiden. Ett skippund «tunsbergvekt» tilsvarte 4 fjerdinger, 20 lispund eller 24 spann. I Borgarsysla var ett lispund lik 720 pundsmerker eller ca. 185 kg. I Rogaland tilsvarte ett skippund 4 vetter, 24 spann eller 576 pundsmerker omkring 1750. I Trøndelag tilsvarte ett skippund 4 vetter, 8 våger eller 24 lispund (tilsvarende ca. 148 kg). 

Ifølge landloven av 1277 var ett skippund lik 24 vetter (ca. 148 kg). Vekten økte imidlertid og ble senere regnet å utgjøre omkring 185 kg.

**Skippund tunge** refererer til hardt korn, typisk rug eller bygg, malt eller mel.

## Se også

* Norske måleenheter

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006.
Kirke-, utdannings- og forskningsdepartementet

**Kirke-, utdannings- og forskningsdepartementet** var et norsk departement i perioden 1991–2001. 

Da regjeringen Syse tiltrådte 16. oktober 1989, ble det tidligere Kirke- og undervisningsdepartementet bestemt splittet i Utdannings- og forskningsdepartementet (statsråd Einar Steensnæs) og Kirke- og kulturdepartementet (statsråd Eleonore Bjartveit) fra og med 1. januar 1990. 

Regjeringen gikk av et år etter, og regjeringen Brundtland II overtok 3. november 1990. Kirkesakene ble da besluttet overført, slik at Kirke-, utdannings- og forskningsdepartementet oppstod fra 1. januar 1991 (statsråd Gudmund Hernes). Åse Kleveland ble samtidig leder av Kulturdepartementet.

Øvrige statsråder i Kirke-, utdannings- og forskningsdepartementet var:
* Reidar Sandal fra 22. desember 1995
* Jon Lilletun fra 17. oktober 1997
* Trond Giske fra 17. mars 2000

Da regjeringen Bondevik II overtok 19. oktober 2001, ble det bestemt ny inndeling fra 1. januar 2002: Kultur- og kirkedepartementet (statsråd Valgerd Svarstad Haugland) og Utdannings- og forskningsdepartementet (statsråd Kristin Clemet).

For en fullstendig oversikt over disse fagområdenes departementstilknytning fra 1814 til i dag, se Kirke- og undervisningsdepartementet

## Se også
*Liste over Norges utdannings- og forskningsministre
Gross

**Gross** er en gammel måleenhet som tilsvarer 12 dusin, altså 144 stykker.

Et gross er en forkortelse for franske *grosse douzaine* som betyr stort dusin, eller stor tylft. 

## Storgross
Et storgross tilsvarer 12 alminnelige gross, det vil si 1728 stykker. Begrepet går tilbake til kontinentale forhold i forretningsverden på 1700-tallet.

## Se også
* Norske måleenheter
Panafrikanisme

**Panafrikanisme** er en politisk og kulturell retning som legger vekt på fellesskapet og solidariteten blant afrikanere, og som framhever og ønsker å bygge på verdiene i afrikanske kulturer.

Panafrikanisme betyr egentlig *alt afrikansk*. Det er både en tankeretning/ideologi og en sosial og politisk bevegelse. Dens siktemål er å styrke selvfølelsen hos innfødte afrikanere og afrikansk-ættede i andre deler av verden, og forene dem i et globalt afrikansk fellesskap.

Opprinnelig stammer begrepet fra Edward Wilmot Blyden som brukte det om fellesskapet mellom alle innfødte kulturer og land i Afrika. Senere ble begrepet utvidet til å inkludere alle av svart, afrikansk ætt over hele verden. I nyere tid er begrepet blitt enda mer omfattende og inkluderer nå enkelte folkegrupper i India som for eksempel tamiler, siddier, kamiler og andre. Herunder også aborginerne i Australia og på New Guinea.

## Se også
* Svart nasjonalisme
* Panafrikanske farger – Et gjentagene fargemønster brukt i en del afrikanske flagg.
Prøvestikk

**Prøvestikk** er en registreringsmetode som brukes innen arkeologien. Metoden brukes hovedsakelig for å søke etter bosetingsspor fra steinalderen, og går ut på å grave en rute på 40 x 40 cm, for så å sålde massene for artefakter.

I Norge ble den først utprøvd i mellomkrigstiden, men ble videreutviklet under vassdragsundersøkelsene på 1950-tallet. Fra 1960-tallet ble det vanlig med sålding av massene.
Helge Løvland

**Helge Andreas Løvland** (1890&ndash;1984) var en norsk friidrettsutøver. Han vant OL-gull i tikamp og kom på femteplass i femkamp i 1920 i Antwerpen. Dette Sommer-OL var det beste for Norge noensinne, der nordmenn tok til sammen 13 gull.

Helge Løvland vant en rekke norgesmesterskap, og ble tildelt kongepokalen to ganger, i 1918 og 1919. Han var med det den første friidrettsutøver som fikk pokalen to påfølgende år. Han fikk Egebergs Ærespris i 1919 for friidrett og turn. Han konkurrerte for IF Ørnulf i Oslo. Han var likevel med å stifte Froland Idrettsforening i 1916. Froland IL, Froland kommune og private sponsorer har hedret ham med et minnesmerke som ble avduket den 9. juni 2001; minnesmerket var utført av Kari Buen.

Løvland var idrettsinspektør fra 1921 til 1930, før han deretter ble generalsekretær i Norges Landsforbund for Idrett og Norges olympiske komité frem til 1940. Han var også militær offiser, og ble idrettskonsulent for Hæren, og formann i Forsvarets idrettsråd fra 1948 til 1955.

Under andre verdenskrig ble han i august 1943 arrestert som militær offiser og satt fengslet i Oflag i Schildberg og Stalag III-A i Luckenwalde.

## OL-medaljer
* 1920  Antwerpen -  **Gull** i friidrett, tikamp  Norge

## NM-medaljer
I perioden 1917 til 1920 vant Løvland 11 NM-gull.

## Se også
* Liste over norske idrettspersoner på sokkel

## Referanser




## Eksterne lenker
* 
*
Borge

**Borge** kan vise til:

## Stedsnavn
*Borge (Østfold) &ndash; en tidligere kommune i Østfold, nå del av Fredrikstad
*Borge (Nordland) &ndash; en tidligere kommune i Nordland, nå del av Vestvågøy
*Borge (Porsgrunn) &ndash; en bydel i Porsgrunn

## Personer
*Bernhard Borge &ndash; et psevdonym brukt av forfatteren André Bjerke
*Knut Borge &ndash; en norsk programleder, journalist og komiker
*Victor Borge &ndash; en dansk-amerikansk pianoentertainer
Turn- og Idrettslaget Hovding

**Turn- og Idrettslaget Hovding** (**TIL Hovding**) er et fleridrettslag i Åsane bydel i Bergen stiftet 4. oktober 1936. Klubbens hjemmebane er Leikvang Stadion.  Fleridrettslaget har tilbud innen friidrett, turn og fotball.

## Historie
TIL Hovding ble stiftet av ungdommer i områdene Haukås og Hylkje i Åsane. Laget ble stiftet som et lokalt tilbud til utøverne som pendlet til Salhus for å trene med Idrettslaget Norna-Salhus som var stiftet året før. De første årene hadde TIL Hovding aktivitet innen sykling, ski, friidrett og turn. Fotball ble introdusert i midten av 1950-tallet. Siden 1960 har klubben hatt seniorlag sammenhengende det norske divisjonssystemet.

Det skal ha vært flere runder på lagets navn. Hauk var av mange et naturlig valg ettersom lagets aktivitet stort sett ville være på Haukås. Likevel ble navnet Hovding valgt etter at diskusjonene mellom de lokale navneforslagene stod som hardest. En av møtedeltakerne la merke til at komfyren i rommet var av merket Høvding. Han kom med forslaget om å erstatte ø med o til Hovding. Selv om flere i møtet mente at den navnet var svært forpliktende, ble vedtatt at laget skulle hete Turn- og Idrettslaget Hovding.

TIL Hovding har opprettholdt god aktivitet innen en rekke idretter og flere utøvere har markert seg med nasjonale og internasjonale resultater. Per 2016 hadde laget 573 aktive medlemmer og aktivitet innen friidrett, turn og fotball.

## Fotball
Klubbens A-lag i fotball rykket i 2005 ned fra 2. divisjon, og spilte i 3. divisjon til divisjonen ble lagt om i 2010. I 2011 spilte laget i 4. divisjon før de i 2014 rykket ned til 5.divisjon. 

Hovding spiller i 2016 i 5.div avd. 2.

## Kjente utøvere fra TIL Hovding
* Rikke Bogetveit Nygard(f.2000), landslagsspiller fotball
* Naomi Van Den Broeck (f. 1996), belgisk friidrettsutøver (sprint)
* Kristoffer Hagenes (f. 1990), fotballdommer
* Marius Bull Hjeltnes (f. 1996), friidrettsutøver (lengde, tresteg)
* Kjetil Knutsen (f. 1968), fotballtrener 
* Sindre Marøy (f. 1982), fotballspiller
* Henrik Salveson (f. 1981), fotballspiller
* Trond Egil Soltvedt (f. 1967), fotballtrener
* Erlend Sæterstøl (f. 1975), friidrettsutøver (sprint)
* Ingrid Camilla Fosse Sæthre (f. 1978), landslagsspiller i fotball

## Referanser


## Eksterne lenker
*
Christian August

**Christian August**, prins av Augustenborg (1768–1810). Han var den tredje sønnen til hertug Frederik Christian av Slesvig-Holsten-Sønderborg-Augustenborg og hertuginne Charlotte Amalie Vilhelmine av Slesvig-Holsten-Sønderborg-Pløn og bror av Fredrik Kristian II av Holstein-Augustenburg.

Christian August ble utnevnt til generalmajor, sjef for det søndenfjeldske regiment og kommandant på Fredriksten festning den 10. juni 1803. Da København kapitulerte i 1807 ble han utnevnt til sjef for den norske regjeringskommisjonen av 24. august, sammen med stiftamtmann Gebhard Moltke, justitiarius Enevold de Falsen og amtmann Marcus Gjøe Rosenkrantz. 

Denne regjeringskommisjonen styrte i praksis Norge på egen hånd under den britiske flåteblokaden fra 1807 til 1809. Christian August ledet forsvaret av Norge da Sverige innledet sitt felttog i 1808.

29. desember 1809 ble han valgt til tronfølger i Sverige og forlot Norge 7. januar 1810. Avskjeden med ham ble storslagent markert i Christiania. Selskabet for Norges Vel ble stiftet i forbindelse med prinsens avreise.

Sin siste dag i Norge tilbrakte han på Rød herregård i Halden som gjest hos Carsten Tank d.y. I hagen skrev han på fjellveggen innskriften «C. A. Norges Ven», en innskrift som senere ble hugget inn i fjellet med en kongekrone over. Denne er den dag idag synlig og oppmalt i hagen på herregården.

Christian August ble adoptert av kong Carl XIII i Sverige og tok navnet Carl August. Han fikk imidlertid ikke satt sitt preg på styret i sitt nye hjemland ettersom han døde allerede i slutten av mai samme år.

Han styrtet av hesten under en tropperevy på Kvidinge hede, rammet av hjerneslag. To dager senere ble han obdusert av sin lege Rossi samt tre professorer fra Lund, som fastslo at han hadde blitt rammet av slag. Til tross for dette spredde det seg raskt et rykte om at prinsen var blitt forgiftet. Anklagene ble først og fremst rettet mot de såkalte gustavianerne som man antok ville sette noen fra Gustav IIIs familie på tronen. Under prinsens begravelse ble riksmarskalk Axel von Fersen d.y. myrdet av pøbelen (i ettertid kjent som Fersenska mordet) som et resultat av ryktene.

## Minnesmerker
I 1810 ble det reist et minnesmerke over Christian August på Bygdøy i Oslo. 
På stedet prinsen døde ble det reist et minnesmerke tegnet av Carl Christoffer Gjörwell i 1826. Initiativtaker til dette var kong Karl Johan.

På Fredriksten festning i Halden ble det avduket en bauta i 1909 som minnes han som kommandant på festningen. Portrettmedaljongen er utført av J. Selmer Larsen.

## Se også
* Prinds Christian Augusts Minde – sosialinstitusjon i Oslo oppkalt etter Christian August

## Referanser




## Eksterne lenker
* 
* Knut Mykland: Christian August
* Christian August hos Dansk Biografisk Leksikon
Akira Toriyama

**Akira Toriyama** (1955–2024) var en japansk tegneserietegner av manga.

## Liv og virke
### Bakgrunn
Allerede som barn var han veldig opptatt av både tegneserier og tegnefilmer. Etter avsluttet skolegang begynte Toriyama å arbeide som grafiker på et reklamebyrå hvor han fikk utnyttet sitt talent og utviklet seg som serieskaper.

### Tegner
Få år senere ga det store tegneseriemagasinet *Shonen Jump* ham en stor sjanse: Han ble ansatt som tegner og i desember 1978 fikk han utgitt sine første tegneserier. Magasinets lesere likte Toriyamas tegninger så godt at han fikk tegne sin egen store fortsettelsesserie, *Dr. Slump*. Serien startet i januar 1980 og fortsatte frem til 1984. *Dr. Slump* ble senere utgitt i en rekke bøker og som tegnefilm.

Toriyamas største suksess er *[[Dragon Ball]]*. Serien gikk elleve år i *Shonen Jump* og er senere utkommet i 42 bind og bearbeidet til TV-serie, kino, videofilm og et stort antall spill. Serien har også fått en rekke andre avledede produkter med alt fra actionfigurer til softis. I tegnerens hjemland hylles han som en av tidenes mest suksessrike tegneserietegnere. I 1993 besøkte mer enn 3,5 millioner personer en Toriyama-utstilling som ble vist i en rekke japanske byer. Han er også den eneste japanske tegneseriekunstner som er beæret med å få sine verk utstilt på Nasjonalmuseet for moderne kunst i Tokyo.

Sammen med medarbeiderne i sitt tegnestudio laget Toriyama etterfølgerne *Dragon Ball Z* og *Dragon Ball GT*. De laget også en fortsettelse på *Dr. Slump* i tillegg til mange andre kortere tegneserier. Toriyama medvirket også i den grafiske utformingen av videospill som *Dragon Quest* og *Tobal*.

Akira Toriyama dukker opp nå og da i sine tegneserier forkledd som en robot.

## Fotnoter

## Referanser


## Eksterne lenker
* 
* 
*
Elektronisk Forpost Norge

**Elektronisk Forpost Norge** (Bokmål: Elektronisk Forpost Norge; Nynorsk: Elektronisk Forpost Noreg; Nordsamisk: Elektovnnaláš Ovdasjuovku Norgga) (EFN) er en elektronisk rettighetsorganisasjon som jobber med medborgerskap og juridiske rettigheter i IT-samfunnet. EFN kan sees på som et norsk motstykke av den amerikanske Electronic Frontier Foundation (EFF).

Foreningen ble startet av Micha Reisel i 1994 som et forum (e-postliste), og ledes i dag av Øyvind Hanssen. EFN arbeider for å sette fokus på blant annet digital allemannsrett, åpne standarder, opphavsrett, personvern, teknisk allmennkunnskap og datasikkerhet. En viktig retning blant medlemmene er Creative Commons, bevegelsen som søker å forbedre og videreutvikle innhold, åndsverk, programvare og internett gjennom fri deling av kunnskap, kildekode og åpne rettigheter.

Fra 2007 er EFN medlem av European Digital Rights (EDRi), som blant annet arbeider med spørsmål om personvern og digitale rettigheter overfor EU.

EFN har også egne ungdoms- og studentfora, og sender egne lag til The Gathering og Wiki-arrangementer.

Det er per mars 2008 ca. 950 abonnenter av epostlisten, hvorav ca. 900 er medlemmer av EFN.

## Referanser


## Eksterne lenker
* 
*
Giorgio Napolitano

**Giorgio Napolitano** (1925–2023) var en italiensk politiker (Democratici di Sinistra) og Italias ellevte president. Han ble valgt til president første gang den 10. mai 2006 og tiltrådte embedet 15. mai. Napolitano ble 20. april 2013 i en alder av 87 år, gjenvalgt som Italias president av det samlete parlament. 14. januar 2015 ble det meldt at han ville trekke seg som president av helsemessige grunner.

## Liv
### Universitetet
Giorgio Napolitano begynte i 1942 å studere ved universitetet i Napoli og ble medlem av universitetets fascistgruppe, *Gruppo Universitario Fascista*. Der ble han kjent med flere andre studenter som var kritiske til fasciststyret. Senere grunnla han en kommunistisk partisangruppe som kjempet mot fascistene. Han ble ferdig utdannet jurist i 1947.

### Politisk utvikling og karriere
Napolitano ble i 1945 medlem av Italias kommunistparti (*[[Partito Comunista Italiano]]*, PCI) og innvalgt i parlamentet i 1953. I 1956 ble han medlem av partiets nasjonalkomité og ble leder for kommisjonen for Sør-Italia.

Oppstanden i Ungarn i 1956 ble slått ned av de sovjetiske okkupantene, og det italienske kommunistpartiet kalte ungarerne for «kontrarevolusjonære», «undergravere» og andre skjellsord. Napolitani støttet partiets linje. Senere har han tatt avstand fra og beklaget denne holdningen.

Partiets håndtering av den ungarske oppstanden førte til at det ble splittet i 1956, da den største fagbevegelsen tok avstand fra kommunistpartiets linje og støttet oppstanden. Mange hevdet at Italias vei til sosialisme måtte baseres på demokrati. Deres synspunkter ble støttet av Giorgio Amendola.

Napolitano stod nær Amendola, og ble etterhvert en av partiets mest innflytelsesrike politikere og ledende representant for den moderat-sosialdemokratiske fløyen i partiet, de såkalte *[[Miglioristi]]*. Napolitano gikk aktivt inn for endringen partiets navn til *[[Democratici di Sinistra]]* (venstredemokratene). I sitt eget parti ble han av og til kritisert for å være for USA-vennlig.

Fra 1992 til 1994 var Napolitano president for det italienske deputertkammeret og fra 1996 til 1998 innenriksminister. Han var medlem av Europaparlamentet fra 1999 til 2004. I oktober 2005 ble han utnevnt til senator på livstid av president Carlo Azeglio Ciampi, sammen med Sergio Pininfarina.

Den 7. mai 2006 foreslo Romano Prodi ham som kompromisskandidat for det italienske presidentvervet. Han ble valgt i den fjerde avstemningen den 10. mai. I april 2013 ble han, som den første president i Italias historie, gjenvalgt for en ny 7-årsperiode. Napolitano ble valgt i åttende valgomgang.

### Familie
Giorgio Napolitano var gift med Clio Maria Bittoni, og fikk to sønner.

## Referanser


## Eksterne lenker
* 
* 
*
Teodoald

**Teodoald** var rikshovmester i begge kongedømmene en kort tid i 714 før Ragenfrid ble utropt i Neustria og Karl Martell i Austrasia av adelsmennene. Han overtok embetet da hans bestefar, Pipin av Herstal, døde. 

Han var den uekte sønnen av Grimoald II, men hans bestemor Plektrude forsøkte likevel å få ham anerkjent av hans bestefar som den legitime arvingen av hele pipinidenes områder i stedet for sønnen Karl Martell, som også var født utenfor ekteskapet. Hans bestemor overgav seg på hans vegne i 716 for Chilperik II av Neustria og Ragenfrid. Han døde, antagelig drept, rundt 741. Det skal merkes at til tross for at han ble utropt til arving av Pipin av Herstal, lot Karl Martell sin nevø leve da han tok makten, i stedet for å drepe ham som var vanlig i middelalderen.

## Referanser
Sigurd Sele

**Sigurd Sele** (født 1976) er en norsk artist og skuespiller fra Bømlo i Hordaland. 

Sigurd Sele begynte som sanger for «Møllo Blues Band», et band som ble kjent fra Bergen til Haugesund. Han har sammen med søsteren Nina startet Bømlo Musikallaug. De har per dags dato blant annet satt opp *[[Jesus Christ Superstar]]* to ganger, samt *[[Les_Misérables_(musikal)|Les Misérables]]*, *[[Chess (musikal)|Chess]]*, *[[Miss Saigon]]* og *[[West Side Story]]* (2014).

I 2008 spilte han i *Les Miserables* for fjerde gang, denne gang ved Den Nationale Scene i Bergen, med Helge Jordal, Lasse Lindtner, Wenche Kvamme og Christine Guldbrandsen, i hovedrollen Jean Valjean.  I 2009 spilte Sigurd Sele Engineer i oppsetningen av *Miss Saigon* som Bømlo Musikallaug satte opp i august på Moster Amfi på Bømlo. I 2010 spilte han Kaptein Knurr i familieforestillingen *Kaptein Knurr og Maremine-mysteriet* i Gamle Bergen, og hadde hovedrollen som Deinar Deinaren i verdens første black metal-musikal, *[[Svartediket (musikal)|Svartediket]]*, ved Den Nationale Scene.

I 2011 spilte han hovedrollen som Moritz Rabinowitz i forestillingen *Rabinowitz*. Denne var produsert av teaterkompaniet Scenekraft. Forestillingen hadde premiere i Festiviteten Haugesund Konserthus, Haugesund 7. april 2011. Forestillingen ble spilt både på Det Norske Teater i Oslo og på Rogaland Teater i Stavanger, samt kortversjon både som kulturell spaserstokk og kulturell skolesekk. Denne forestillingen ble nominert i kategorien «Årets forestilling» på Heddaprisen for sesongen 2011/2012.

I 2012 var han på Nordland Teater med oppsetningen *Dødsforelska* og avslutta året på Rogaland Teater som Vicente i Kaizersmusikalen *Sonny*. I 2013 var han aktuell med *Teaterkonsert Beethoven* på Rogaland Teater. I 2014 hadde han igjen hovedrollen som Jean Valjean i *Les Miserables*, denne gangen i Haugesund og Sandnes.

## Referanser


## Eksterne lenker
* 
*  Sigurd Seles profil hos Sceneweb
* YouTube: Sigurd Sele synger «The moons a harsh mistress» i ''Beat for Beat''
Ned Flanders

**Ned Flanders** er en fiktiv person i den animerte TV-serien *[[The Simpsons]]*. Han er stemmegitt av Harry Shearer.

Hans alder er ikke helt bevisst blant fansen, men han er over seksti, selv om han fremstår som i trettiårene. I en flash-backepisode som viste Neds oppvekst med beatnik-foreldre i 1950-årene var han trolig ikke mer enn 10 år. En nyere episode, «Much Apu About Nothing», sier han at han har bodd i Evergreen Terrace i mer enn 40 år, hvilket støtter teorien om at han er over 60. Tross alderen er det vist at Ned har en svært god fysikk, spesielt i mageregionen.

Ned er alltid veldig positiv, hvilket plager Homer veldig. Kanskje er det på grunn av det faktum at Ned har bedre familie, bedre jobb, bedre helse, bedre alt. Ned låner alltid velvillende bort saker og ting til Homer. Homer leverer imidlertid aldri tingene tilbake. TV-bordet familien bruker, som du også kan se i starten av *hver* episode, er en av tingene han har lånt av Ned. Ned er aldri sur av den grunn, selv om han er blitt litt mer nølende med å låne bort ting til Homer.

Hans faste frase er «Hi-diddly-ho», og han putter gjerne inn «diddly» og «doodly» i inn setningene. I en episode tilbød han seg husly for to unge utenlandske jenter. Det viste seg at jentene laget pornografi i hans hus og sendte det live på internett. Hele Springfield så pornoen og lo av Ned. Dette førte til at han bestemte seg for å reise fra byen. Han dro til en by med bare mennesker som lignet ham selv. Beboerne var meget kristne og levde etter strenge regler. De presset til og med på for å få ham til å barbere barten sin; det var ikke «riktig» med bart. Dette ble imidlertid for mye for Flanders og han flyttet tilbake til Springfield.

Flanders er ellers en dypt religiøs mann, og irriterer også til tider Pastor Lovejoy med sin fundamentalisme. Han er motstander av evolusjonsteorien, og foretrekker vann og brød til frokost. På den annen side har han en egen bar i kjelleren og en stor The Beatles-samling, selv om han forsøkte å gjemme sistnevnte. Han driver butikken Leftorium for venstrehendte og bruker ellers det meste av tiden sin til å oppdra barna Rod og Todd som alenefar etter at kona Maude døde. Flanders har opptrådt svært overbeskyttende i farsrollen.

## Se også
**[[The Simpsons]]*
*Familien Flanders

## Eksterne lenker
* Offisiell biografi hos The Simpsons.com
Torader

**Toraderen** (også kalt **durspill** og **durspel**) er et lite trekkspill. Lyden frembringes av frie tunger som settes i bevegelse, slik som på munnspill og trøorgel. 

Toraderen skiller seg spilleteknisk mye fra det i våre dager mer vanlige kromatiske trekkspillet, og ligner i prinsippet mye på et munnspill: Toraderen er vekseltonig, det vil si at den gir to ulike toner for hver knapp avhengig av om belgen dras ut eller presses sammen. Instrumentet er i utgangspunktet diatonisk, det vil si at kjøper man et instrument stemt i for eksempel G-dur, blir man pent nødt å holde seg til denne tonearten. Toraderen har imidlertid to slike knapperader, hvor hver knapperad utgjør en egen durtoneart. De fleste toradere er kompletterte med fire halvtoner, som vanligvis er plassert på de to øverste knappene. På dette viset utvides toneomfanget til å bli en kromatisk skala over en oktav. I Norden er toraderne vanligvis oppbygde med hovedtonearten på den ytterste knapperaden. Den indre raden er en komplementær toneart, vanligvis kvarten til hovedtonearten - G/C-spill, med G-dur som hovedtoneart og C-dur som hjelpetoneart, og A/D-spill er vanlige kombinasjoner i Norge. 

Bassklaviaturets knapper sitter vanligvis parvis overfor hverandre. Den nederste knappen i paret gir en grunntone, og den øvre en treklang. Det forekommer mange varianter, men vanligst er det med fire par knapper hvor de seks innledende tonene i instrumentets hovedtoneart er representert. Den sjette akkorden er vanligvis en mollakkord, mens resten er durakkorder. 
 
Det var en orgelbygger i Tyskland, Buschmann, som nærmest tilfeldig laget det første munnspillet, som er forløperen til trekkspillet. Utgangspunktet var de pipene han brukte til å stemme orgelet med. Da han fant på å sette en belg på disse for å få en lang tone, var prinsippet klart. Dette resulterte i en enorm produksjon av munnspill som ble eksportert til hele verden. Ikke lenge etter fant man på «å sette belg på» munnspillet og fikk da den første enraderen. Denne ble utvidet til torader, senere trerader, fire- og femrader, det som vi kjenner som knappetrekkspill i dag. Denne utviklingen gikk veldig raskt. 

Toraderen brukes over hele Norge, og har de siste årene fått en renessanse her i landet. Kjente toradergrupper er Hallingdal kraftlag, Toradertrioen fra Hallingdal, Jutullaget, Hedmark Toraderlag, Lillebror Vassaasen, Eddy «Knerten» Lyshaug, Durspellskameratene og mange, mange andre over hele landet. Det arrangeres årlig mesterskap i toraderspill på sommerstid.

## Se også
* Liste over vinnere på durspel på landsfestivalen i gammeldansmusikk
* Liste over vinnere av landskappleiken på durspel
* Bandoneon
1. divisjon fotball for menn 1974

**[[Eliteserien i fotball|1. divisjon]] 1974** startet 28. april og sluttet 13. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

## Tabell

## Kilder
*rsssf.no
*Norsk fotball-leksikon, 1999
Ali

**Ali** kan vise til:
*Ali (navn), fornavn og etternavn
*''Ali'' (film), en biografisk film fra 2001 om Muhammad Ali
*Ali Project, en japansk musikkgruppe
*Ali en by i Tibet
*Ali, et prefektur i Tibet i Kina
*Ali ibn Abi Talib, Muhammeds fetter
*Ali kaffe

## Se også
*ALI, en pekerside for akronymet ALI
Sune Wentzel

**Sune Wentzel** (født 1971) er en norsk tidligere frisbee-utøver. Han har 6 VM-titler og har satt to verdensrekorder i lengde innendørs. Han anses for å være Norges beste frisbeeutøver gjennom tidene og har preget frisbeemiljøet i Norge. Han har flere VM-medaljer og har vunnet flere internasjonale og nasjonale titler. Wentzel var den yngste utøveren og den første utenfor USA som vant VM sammenlagt. 

Wentzel gikk på idrettslinja ved Linderud videregående skole fra 1987 til 1990. Han har siden vært involvert i flere prosjekter for å promotere frisbee i Norge. I 1996 etablerte han firmaet *Sune Sport AS* som driver salg fra nettstedet *Sune Sport & Games*.

I 2012 deltok han i NRK 1-programmet *[[Mesternes Mester]]* og ble nummer to etter en jevn finale mot Tor-Arne Hetland. Høsten 2021 ble Wentzel hedret som del av veggmaleriet «Romsås Wall of Fame» på Romsås senter, sammen med 10 andre kjente lokale helter.

## Utmerkelser
* VM-gull Overall (sjukamp): 1993, 1997, 1999
* VM-gull i Fristil: 2003 (sammen med Tom Leitner og Paul Kenny)
* VM-gull i DDC: 1997 (sammen med Aksel Finborud)
* VM-gull i SCF: 1999
* 2.-plass i Mesternes Mester 2012, slått i finalen av Tor-Arne Hetland.

* Han vant Akers Avis Groruddalens utøverpris for 1997.

## Se også
* Liste over kjente elever ved Bjerke videregående skole

## Referanser


## Eksterne lenker
*
Ytre Tysse

**Ytre Tysse** er Samnanger kommunes tusenårssted. Som resultat av dette ble det etablert en kultur- og aktivitetssti over Tyssereinane som starter og ender på Ytre Tysse. Denne ble åpnet i juni 2005. Formålet med kulturstien er å gjøre folk mer kjent med bygdehistorien og naturen på Tysse.

## Kilder
*Kommunens hjemmeside – Se Stikkordregister – Tusenårsstaden (Ytre Tysse)
*Kulturstien på Tysse
Kalvøya

**Kalvøya** kan vise til:

*Kalvøya (Bærum) – ei øy i Bærum kommune i Akershus
*Kalvøya (Lillesand) – ei øy i Lillesand kommune i Aust-Agder
*Kalvøy – ei øy i Stavanger kommune i Rogaland
*Kalvøya (Steinkjer) – ei halvøy i Steinkjer kommune i Nord-Trøndelag
*Kalvøya (Vikna) – ei øy i Vikna kommune i Nord-Trøndelag
*Store-Kalvøy – ei øy i Ålesund kommune
*Kalvøyafestivalen – en tidligere musikkfestival på Kalvøya i Bærum
8. serierunde i Tippeligaen 2006

**8. serierunde i Tippeligaen 2006** ble spilt tirsdag 16. mai. Seks kamper ble spilt klokken 18:00 og én kamp 20:00.

## Fakta

## Referanser
Aega

**Aega** (død 642) var rikshovmester (*maior domus*) i de frankiske kongerikene Burgund og Neustria fra 639 og til sin død.

På sitt dødsleie overlot kong Dagobert I omsorgen for dronning Nantilda og sin sønn Klodvig II til Aega. I maktkampen som fulgte i kjølvannet av de første årene etter Dagoberts død endret maktens sentrum fra kongen og til rikshovmestrene. *[[Fredegars krønike]]*, som betegnet Aega som en dyktig mann, indikerte hvordan ulike adelsmenn ble rikshovmestre og kjøpte og skaffet seg støtte som var nødvendig for sikre og forsvare deres posisjoner. Aega forelte land og eiendommer til adelen for å styrke sin posisjon. Opprinnelig ble rikshovmstrene valgt av kongen som sin høyre hånd, men i tiden mens Klodvig var mindreårig gjorde den frankiske adelen enkedronningen til fungerende regent mens Aega var rikshovemester. Nantilda og Aega samarbeidet tett i årene 638-642.

Da Aega døde i Clichy i 642 utnevnte Nanthilda en slektning av Dagoberts mor, Erkinoald, som hans etterfølger, og året etter sørget hun for å arrangere et ekteskap med sin egen niese Ragnoberta med rikshovmesteren i Burgund, Flachoald, således sikre seg Burgunds støtte for kongen. Det understreket også rikshovemesternes stadig økende betydning som makten-bak-tronen.

## Referanser
Geir Grønnevik

**Geir Grønnevik** (født 21. februar 1980 i Naustdal, Sogn og Fjordane) er en norsk vektløfter, som konkurrerer for Tambarskjelvar IL. Han har også konkurrert i styrkeløft og strongman. Innen vektløfting er Grønnevik blant eliten i Norge, og han har deltatt i NM og VM flere ganger. Han vant kongepokalen i 2005, og økte dermed seiersrekken til Tambarskjelvar IL ytterlige til 10 år.

## Resultater og meritter i vektløfting

### NM i vektløfting

## Resultater og meritter i styrkeløft

## Referanser


## Eksterne lenker
*
Lars Erik Eriksen

**Lars Erik Eriksen** (født 1954) er en norsk tidligere langrennsløper. Han var med på det norske langrennslandslaget i perioden 1977–1985. Eriksen tok flere internasjonale medaljer, blant annet gull på 50km i Lahti (1979) og OL-sølv på stafetten i Lake Placid i 1980 og tre medaljer i VM 1982 i Oslo (gull på stafetten, sølv på 30&nbsp;km og bronse på 50&nbsp;km). Han deltok også i 1984 i Sarajevo med 6.-plass på 30&nbsp;km og 4.-plass på stafetten som beste resultat. Han har en verdenscupseier i 15km i Lahti (1984). 
Han tok også flere NM-medaljer,  NM-gull på 50 km i 1980 og 1984.  

Han fikk kongepokalen i 1983. Han ble også tildelt Holmenkollmedaljen i 1984 og Lahtimedaljen i samme år. 

Han har også 3 NM-gull i stafett for Bjerke IL- i 1980, 1981 og 1983.

I 1985 ga han ut boken *I mitt eget spor* sammen med Rolf Hovden.

## Verdenscupseire

## Referanser


## Litteratur
* 

## Eksterne lenker
*
Carlos Rio

**Carlos Alberto Benjamin Alvarez Río** (født 1962) er en norsk tidligere diskgolfutøver. 

Han har mange VM-, EM- og NM-titler. Carlos var den første nordmann som tok gull i ett VM i 1987 i Colorado. Han var også den første til å ta kongepokalen i diskgolf i 2005. Carlos er (foreløpig) den eneste utøver i Norge som har tatt NM-gull i samtlige frisbeegrener (inkludert Ultimate og Guts som ikke er listet under).

## Utmerkelser
* VM-gull i Discathon: 1987, 1989
* EM-gull i Discathon: 1986, 1987
* EM-sølv i Frisbeegolf: 2003
* NM-gull i Lengde: 1990
* NM-gull i Discathon: 1984–1986, 1988–1998
* NM-gull i SFC: 1990, 1991, 1996
* NM-gull i Presisjon: 1987, 1989–1991
* NM-gull i DDC: 1984–1986, 1988–1991, 1996, 1997, 1999, 2002
* NM-gull i Fristil: 1984, 1987–1991, 1996, 2002
* NM-gull i Frisbeegolf: 1986, 1989, 1991, 1996, 2001–2003, 2010, 2012
* Vunnet Norgeskuppen i Frisbeegolf: 1993, 1994, 1996–2003
* Kongepokal i Frisbeegolf: 2005, 2010, 2012
* US open, gull i Discathon: 1994

## Referanser
Jostein Frøyd

**Jostein Frøyd** (født 7. juli 1982) er fra Larvik, men flyttet til Naustdal og meldte seg inn i Tambarskjelvar IL for å få enda bedre utvikling som vektløfter. Han er på det norske landslaget og nærmer seg EM-kravet. Han er norgesmester som ungdom, junior og senior. Han innehar de norske rekordene for ungdom i klasse 62 kg. Idag løfter han i klasse 94 kg som han ble norgesmester i under NM i Naustdal i 2006. 

Personlige rekorder: 
Rykk: 135 kg Støt: 170 kg Sammenlagt: 302 kg

## Referanser
Tilkoblet

**Tilkoblet** (engelsk: **online**) er når noe er tilkoblet et nettverk eller system. Antonymet, altså den motsatte betydningen, er frakoblet (*offline*).
Flere andre betydninger eksisterer:
* Vanligvis er det antatt at det betraktede nettverket er Internett, slik at hvis noe er *online* betyr det at noe er tilgjengelig over Internett.
* I et system hvor en bestemt oppgave skal utføres, er det sagt at et element er online hvis det utfører oppgaven. For eksempel er en kraftstasjon online hvis den tilfører elektrisitet til el-nettet. Alternativ kan man si at en vei er online hvis den er åpen for trafikk.
* I telekommunikasjon har uttrykket en annen veldig spesifikk betydning. En enhet som er del av ett større system er online hvis det er under direkte kontroll av systemet. Det vil si at den er umiddelbart tilgjengelig for systemet på forespørsel, uten at ett menneske må gripe inn, men kan ikke bli operert uavhengig av systemet.

## Online og offline
Online og offline har spesiell betydning relatert til informasjonsteknologi og telekommunikasjon, hvor online indikerer en tilstand av konnektivitet, mens offline indikerer en frakoblet tilstand. I vanlig språkbruk refererer dette spesifikt til en tilknytning til internett. *Frakoblet* (*offline*) indikerer at noe er frakoplet/ikke tilknyttet et nettverk eller et system. Antonymet, altså den motsatte betydningen, er tilkoblet (*online*).

## Annen bruk
* Online (linjeforening) – er en linjeforening for informatikere ved Norges teknisk-naturvitenskapelige universitet.

## Se også
* Federal Standard 1037C
* MIL-STD-188

## Eksterne lenker
* NetLingo: ordbok over internett-relaterte termer (en)
Hibiskus

* *[[Hibiscus acetosella]]*
* *[[Hibiscus arnottianus]]*
* *[[Hibiscus brackenridgei]]*
* *[[Hibiscus calyphyllus]]*
* *[[Hibiscus cameronii]]*
* *[[Hibiscus cannabinus]]*
* *[[Hibiscus cisplatinus]]*
* *[[Hibiscus clayi]]*
* *[[Hibiscus coccineus]]*
* *[[Hibiscus diversifolius]]*
* *[[Hibiscus elatus]]*
* *[[Hibiscus fragilis]]*
* *[[Hibiscus furcellatus]]*
* *[[Hibiscus fuscus]]*
* *[[Hibiscus grandiflorus]]*
* *[[Hibiscus hastatus]]*
* *[[Hibiscus heterophyllus]]*
* *[[Hibiscus indicus]]*
* *[[Hibiscus kokio]]*
* *[[Hibiscus laevis]]*
* *[[Hibiscus lasiocarpos]]*
* *[[Hibiscus lavaterioides]]*
* *[[Hibiscus ludwigii]]*
* *[[Hibiscus macrophyllus]]*
* *[[Hibiscus militaris]]*
* *[[Hibiscus moscheutos]]*
* *[[Hibiscus mutabilis]]*
* *[[Hibiscus paramutabilis]]*
* *[[Hibiscus pedunculatus]]*
* *[[Hibiscus platanifolius]]*
* *[[Hibiscus radiatus]]*
* *[[Hibiscus rosa-sinensis]]*
* *[[Hibiscus sabdariffa]]*
* *[[Hibiscus schizopetalus]]*
* *[[Hibiscus scottii]]*
* *[[Hibiscus sinosyriacus]]*
* *[[Hibiscus syriacus]]*
* *[[Hibiscus tiliaceus]]*
* *[[Hibiscus trionum]]*
* *[[Hibiscus waimeae]]*

**Hibiskus** er en gruppe blomsterplanter i kattostfamilien som vokser i varme og tropiske klima. Bladene er enkle, ofte litt taggete, mens blomstene har fem blomsterblad, er trompetformet og har hvit, lyserød, rød, lilla eller gul farge. Noen kjenner den også som **hawaiirose**.

Hibiskus dyrkes ofte for de vakre blomstene, men noen arter av planten kan brukes i te eller som grønnsak (Roselle), til papirproduksjon (Kenaf) eller klesmateriale. I Norge er arten *[[Hibiscus rosa-sinensis]]* kjent som hawaiirose, men den egenlige hawaiirosen er *[[Hibiscus brackenridgei]]*, som er gul og stedegen for Hawaii. Denne gule blomsterplanten ble den 2. mai 1923 utnevnt som offisiell blomsterplante for Territory of Hawaii (nå synonym med delstaten Hawaii). Videre ble planten utnevnt som offisiell delstatsplante for Hawaii den 6. juni 1988. Det var trolig denne hendelsen som ga planten det norske navnet.

## Referanser


## Eksterne lenker
*
Marine Support Unit

**Marine Support Unit** (MSU), tidligere kalt **Marine Police**, er en britisk politienhet som ble opprettet i Wapping i London i 1798, og som siden 1899 har vært en enhet innen Metropolitan Police Service. Styrken ble en mal for utviklingen av politiet i Storbritannia på begynnelse av det 19. århundre, og regnes av mange som den første virkelige politistyrke i moderne forstand i landet.

## Historie
Styrken ble grunnlagt av magistraten Patrick Colquhon og *Master Mariner* John Harriott for å bekjempe tyveri, plyndring og korrupsjon i Port of London. Den første årlige budsjettet på 5&nbsp;000 pund ble dekket av Exchequer (920 pund) og West India Merchants and Planters Company (4&nbsp;020 pund).

Marine Police leide lokaler der Wapping politistasjon senere ble bygget. Det ble utnevnt en *Superintendent of Ship Constables* og fem konstabler, kalt *Surveyors*, som patruljerte på Themsen. De hadde også egne roere som fraktet konstablene i åpne båter. I tillegg var det fire konstabler som besøkte skip som lå til kai samt skipskonstabler som ble betalt av skipenes eiere og som overvåket havnearbeiderne. På kaiene var det en konstabel, *Surveyor of Quays* med to assistenter og 30 politivektere som overvåket last som var lagret der.

I 1829 ble Metropolitan Police Force opprettet. Marine Police hadde da tre stasjoner, i Wapping, Waterloo og Blackwall, og femten båter. I 1899 ble de to styrkene slått sammen, og Marine Police ble *Thames Division*. Dette navnet ble beholdt helt til 2001.

## I 2000-årene
Enheten har fortsatt sitt hovedkvarter i Wapping, nær Tower Bridge. Den hovedoppgaver er å overvåke Themsen og området langs elven, og å bistå andre enheter i Metropolitan Police Service når de har behov for MSUs spesielle ekspertise. De jobber også i nært samarbeid med andre myndigheter, som Port of London Authority, Kent and Essex Police, Special Branch, tollvesenet, immigrasjonsmyndigheter, London Coastguard, RNLI, brannvesenet og helsemyndigheter.

MSU dekker en strekning på omkring 60&nbsp;km langs Themsen, men opererer om nødvendig også utenfor dette området.

## Eksterne lenker
* Hjemmeside
* Marine Police' historie på Metropolitan Police Services sider
Nav (nettverk)

Et **nav**, eller en **node**, er et knutepunkt i et datanett. På samme måte som navet i et sykkelhjul er et knutepunkt for alle eikene, er et nav i et nettverk en sentral node som knytter sammen andre noder eller datanett.

Begrepet nav brukes på en rekke områder innen datanett. Nettverksenheter som «huber» er å betrakte som nav i fysiske nettverk, men begrepet brukes også i IRC-nettverk, fildelingsnettverk og en rekke andre typer nettverk.
Max Baer

**Maximilian Adelbert Baer** (født 11. februar 1909 i Omaha, Nebraska USA, død 21. november 1959) var verdensmester i tungvektsboksing 1934–35.

Baer ble profesjonell bokser i 1929, og fem år senere; den 14. juni 1934, ble han verdensmester da han vant over Primo Carnera på teknisk knockout i den ellevte runden. Han tapte tittelen et år senere; 13. juni 1935, i Long Island City, New York, mot James J. Braddock, som vant på poeng etter 15 runder.   

Som profesjonell bokser gikk Max Baer 84 kamper mellom 1929 og 1941. Han vant 72, hvorav 53 på knockout, og tapte 12. Dette gjør ham til medlem av en eksklusiv klubb av boksere som har vunnet 50 eller flere kamper på knockout.

I 1968 ble han medlem av The Boxing Hall of Fame, i 1984 av The World Boxing Hall of Fame og i 1995 i International Boxing Hall of Fame.

## Se også
* Tungvekt
* Boksingens Hall of Fame
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
* 
* 
*
Joe Louis

**Joseph Louis Barrow**, bedre kjent som **Joe Louis**, **The Brown Bomber** (født 13. eller 14. mai 1914 i LaFayette, Alabama, død 12. april 1981) var verdensmester i tungvektsboksing 1937&ndash;49.

## Se også
* Tungvekt
* Boksingens Hall of Fame
* Joe Louis vs. Max Schmeling
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
* 
* 
*
James J. Braddock

**James Walter Braddock** (født 7. juni 1905 i New York, død 29. november 1974) var verdensmester i tungvektsboksing 1935&ndash;37.

Braddock ble verdensmester i tungvektsboksing den 13. juni 1935, i Long Island City, New York, da han beseiret Max Baer. To år senere; 22. juni 1937, tapte han tittelen til Joe Louis.

I 2005 kom filmen Cinderella Man som handler om Braddocks vei til verdensmestertittelen. 

## Se også
* Tungvekt
* Boksingens Hall of Fame
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
*
Bundesfinanzhof

**Bundesfinanzhof** (BFH) er Tysklands høyesterett for skatte- og tollsaker, og en av Tysklands fem føderale høyesteretter. Bundesfinanzhof har sete i München, Bayerns hovedstad. Domstolen ble opprettet i 1918 under navnet **Reichsfinanzhof**.

## Presidenter

#1918–1930 Gustav Jahn
#1931–1933 Herbert Dorn
#1933–1934 Richard Kloß
#1935–1945 Ludwig Mirre
#1950–1951 Heinrich Schmittmann
#1951-1954 Hans Müller
#1955–1962 Ludwig Heßdörfer
#1962–1970 Wolfgang Mersmann
#1970–1978 Hugo von Wallis
#1978–1983 Heinrich List
#1983–1994 Franz Klein
#1994–1999 Klaus Offerhaus
#1999–2005 Iris Ebling
#2005–2011 Wolfgang Spindler
#2011- Rudolf Mellinghoff

## Litteratur
*Bundesfinanzhof: *75 Jahre Reichsfinanzhof*, 1994, ISBN 3-08-470293-4
## Se også
* Tysklands politiske system
## Eksterne lenker
* Bundesfinanzhof